Šiluminė jėgainė

Šiluminė elektrinė – energijos rūšies keitimo įtaisas, generatorius, kuriame energetinių įrenginių kompleksas organinio kuro degimo proceso išskiriamą šiluminę energiją verčia elektros energijaAiškinamasis šiluminės ir branduolinės technikos terminų žodynas / Petras Švenčianas, Arvydas Adomavičius, Kęstutis Buinevičius… [et al.]; Kauno technologijos universitetas. – Kaunas: Technologija, 2004. 

Specialiame katile deginant kurą gaminamas suslėgtas garas, kuris nukreipiamas į garo mašiną, joje paverčiama mechanine energija, o ši generatoriuje transformuojama į elektros energiją.

Šiluminėse elektrinėse kurui dažniausiai naudojamas mineralinis kuras, biokuras, komunalinės atliekos ir pramoninės atliekos:
 Mineralinis kuras:
 naftos produktai – ypač plačiai naudojama arabų valstybėse,
 akmens anglis ir rusvoji anglis – Pietų Afrikos Respublika, Danija, Kinija, Graikija, Didžioji Britanija, JAV, Indija, Vokietija,
 gamtinės dujos – Nyderlandai, Airija,
 degieji skalūnai – Estija,
 durpės – Airija, Suomija.
 Biokuras – jį elektrinėse plačiausiai naudoja Švedija, Danija, Suomija, Kanada.
 Komunalinės ir pramoninės atliekos – jas daugiausiai naudoja Japonija, Ispanija, Austrija.

Panašiai į šilumines elektrines veikia geoterminės elektrinės. Žemės gelmių energiją 100 proc. panaudoja tik Islandija.

Šiluminės elektrinės gali būti kelių tipų:
 Dyzelinė elektrinė, naudojanti skystą mineralinį kurą. Lietuvoje šio tipo buvo Kauno centrinė elektrinė, Panevėžio elektrinė ir keliolika mažų elektrinių Vilniuje, Kaune, Šiauliuose.
 Šiluminė elektrinė, naudojanti kietą, skystą arba dujinį kurą. Šiam tipui priskiriamos Lietuvos elektrinė, Vilniaus šiluminė elektrinė, Vilniaus elektrinė-3, Kauno termofikacinė elektrinė, Petrašiūnų šiluminė elektrinė, Klaipėdos elektrinė, Mažeikių elektrinė, statoma Panevėžio kogeneracinė elektrinė.

Veikimo cikle karštą garą naudoja dar kelių tipų elektrinės:
 Atominė elektrinė. Lietuvoje tokia buvo jau uždaryta Ignalinos atominė elektrinė.
 Geoterminė elektrinė. Naudoja požeminių karštųjų vandenų energiją. Lietuvoje – Klaipėdos geoterminė elektrinė.
 Saulės terminė elektrinė, naudojanti saulės šilumos energiją. Lietuvoje šio tipo elektrinių nėra.

Pagal pirminės energijos gamybos būdą šiluminė elektrinė gali būti:
 Kondensacinė elektrinė – garo turbinoje pagaminta šilumos energija panaudojama tik elektros energijos gamybai, o liekamoji energija naudingai nepanaudojama. Šio tipo buvo visos Lietuvos šiluminės elektrinės iki 1955–1960 m., kai buvo pradėtas diegti centralizuotas šildymas.
 Kogeneracinė elektrinė – kartu gaminama ir elektros, ir šiluminė energija. Ši naudojama pastatų šildymui ar vėdinimui bei karštam vandeniui ruošti.
 Vidaus degimo variklis – dujos ar skystas kuras deginamas degimo kameroje, dujų plėtimuasis veikia stūmoklį, o šis suka elektros generatorių.

 Lietuvos šiluminės elektrinės 
2008 m. sausio 1 d. Lietuvoje veikė šios šiluminės elektrinės:
ElektrinėsĮrengta galia MWGeneruojanti galia (be savų reikmių)Šiluminės elektrinės – iš viso26512537Kondensacinės elektrinės18001732Lietuvos elektrinė18001732Termofikacinės elektrinės744703Vilniaus elektrinė-3360344Kauno termofikacinė elektrinė170161Petrašiūnų elektrinė87Mažeikių elektrinė160148Klaipėdos elektrinė11,09,0Panevėžio termofikacinė elektrinė35,033,5Įmonių elektrinės – iš viso7573AB „Achema“ (nauja dujų turbininė)2121AB „Grigiškės“ 5,02,5AB „Jonavos šilumos tinklai“ 0,170,17AB „Lifosa“ 3131AB „Panevėžio energija“ 2,52,5AB „Šiaulių energija“ 3,03,0AB „Panevėžio cukrus“ 5,55,5Palangos reabilitacinė ligoninė0,120,12UAB „Arvi cukrus“ 4,04,0UAB „Litesko“ filialas „Druskininkų šiluma“ 0,750,75UAB „Vakarų laivų remonto įmonė“ 2,182,18Biokuro elektrinės – iš viso3129UAB „Litesko“ filialas „Marijampolės šiluma“ elektrinė (medienos atliekos)2,5002,500AB „Kauno energija“ Noreikiškių rajoninės katilinės elektrinė (biodujos ir iki 30 % gamtinės dujos)0,7500,750AB „Rokiškio sūris“ valymo įrenginiai bomasės elektrinė0,3300,330SP UAB „Utenos vandenys“ 0,2750,275UAB „Lekėčiai“ (biodujos)0,6000,600UAB „Plungės bioenergija“ (biokuras)1,2001,200UAB „Pramonės energija“ (biokuras, Klaipėdoje)1,5001,500UAB „Vilniaus energija“ (biokuras ir trupininės durpės)24,000iš jų Vilniaus TE-2 22,000ŽŪB „Vyčia“ (biodujos)0,1850,185

 Nuorodos